
CONTRACT nr.  _____
de achiziţie publică de servicii de proiectare 

I. PARTEA GENERALĂ
(OBLIGATORIE)

PĂRŢILE CONTRACTANTE
__ ________ 2026                                                                                                      mun. Chișinău
	Prestator
	Beneficiar

	______________________, 
reprezentată prin  _______________________, care acţionează în baza _____________ în calitate de Prestator, IDNO _______________  pe de o parte,
	Agenția Medicamentului și Dispozitivelor Medicale, reprezentată prin Director, ALBU Iuliana, care acţionează în baza HG nr. 828 din 29.12.2025 pentru aprobarea Regulamentului privind organizarea și funcționarea AMDM, în calitate de Beneficiar, IDNO 1006601004002,  pe de altă parte,


ambii (denumiţi în continuare Părţi), au încheiat prezentul contract referitor la următoarele:

1. OBIECTUL CONTRACTULUI

[bookmark: _Hlk238079234]1.1. Achiziţionarea serviciilor de elaborare a documentației de proiect și deviz pentru reparația spațiilor interioare a imobilului cu nr. cad. 0100214.111.05 din mun. Chișinău, str. Vl. Korolenko 2/1, conform procedurii de achiziție publică nr. _______________________din ____________ în baza deciziei grupului de lucru al Beneficiarului nr. _____ din ________
1.2. Prestatorul îşi asumă obligaţia de a presta serviciile de proiectare în conformitate cu parametrii tehnici şi cerinţele de bază la elaborarea proiectului stipulate în documentația de atribuire și caietul de sarcini.
1.3. Beneficiarul se obligă, la rândul său, să achite şi să recepţioneze serviciile de proiectare prestate de Prestator. 
1.4. Calitatea serviciilor se atestă prin respectarea legislației, documentelor normative și standardelor de stat ale căror cerințe trebuie respectate la executarea documentației de proiect.

2. DOCUMENTELE CONTRACTULUI
2.1. Următoarele documente vor fi considerate părţi componente ale contractului:
a) Formularul contractului;
b) Propunerea tehnică și propunerea financiară;
c) Caietul de sarcini;
d) Garanția de bună execuție a contractului;
e) Graficul de îndeplinire a contractului aprobat de ambele părți.
2.2. În cazul unor discrepanţe sau inconsecvenţe între documentele componente ale contractului, documentele vor avea ordinea de prioritate enumerată în punctul 2.1.
2.3. În calitate de contravaloare a plăţilor care urmează a fi efectuate de Beneficiar, Prestatorul se obligă să presteze serviciile prevăzute în prezentul contract în conformitate cu documentația de atribuire și oferta acestuia și să transmită Beneficiarului documentația de proiect, precum și să înlăture defectele în conformitate cu prevederile contractului sub toate aspectele.
 2.4. Beneficiarul se obligă prin prezentul contract să plătească Prestatorului, în calitate de contravaloare a prestării serviciilor de proiectare, preţul contractului sau orice altă sumă care poate deveni plătibilă conform prevederilor contractului în termenele şi modalitatea stabilite de contract.



3. TERMENII ŞI CONDIŢIILE DE PRESTARE
3.1. Prestatorul se obligă să presteze serviciile de  elaborare a documentaţiei de proiect şi deviz, în termen de până la 90 zile calendaristice de la înregistrarea contractului la Trezoreria de Stat și de la data notificării de către Beneficiar cu privire la începerea serviciilor de proiectare, în conformitate cu graficul de prestare anexat.
3.2. La elaborarea soluțiilor de proiect, se va opta pentru soluții care vor duce la optimizarea cheltuielilor pentru execuția lucrărilor de reparație (ulterior și pentru lucrările de întreținere). La elaborarea a cca. 30% din proiectul de execuție privind reparația lucrărilor, Prestatorul va prezenta spre aprobare către Beneficiar, conceptul soluțiilor de reparație pentru care s-a optat, acesta se va baza pe date relevante, precum și argumentarea tehnico-economică.
3.3. Prestatorul prezintă Beneficiarului documentaţia de proiect şi deviz în limba română (și altă limbă după caz), în volum de 3 exemplare pe suport de hârtie, plus varianta electronică. 
3.4. Proiectul se consideră predat definitiv Beneficiarului odată cu prezentarea documentației de proiect și deviz verificată sau expertizată tehnic în conformitate cu actele normative, fără obiecții și originalul facturii fiscale.

4. PREŢUL ŞI CONDIŢIILE DE PLATĂ
4.1. Preţul serviciilor de proiectare  conform prezentului contract este stabilit în lei MDL.
4.2. Prețul prezentului contract este de __________________fără TVA, la care se adaugă cota legală de TVA, după cum urmează:
– valoarea fără TVA: ________________;
– TVA 20%: _______________;
– valoarea totală cu TVA: ____________________
4.3. Beneficiarul are obligaţia de a efectua plata către Prestator pentru serviciile de elaborare a documentației de proiect și deviz pentru reparația spațiilor interioare a imobilului cu nr. cad. 0100214.111.05 din mun. Chișinău, str. Vl. Korolenko 2/1, în termen de 20 zile de la data primirii facturii emisă de către Prestator, în baza documentelor ce atestă predarea documentației fără obiecțiuni.

5. STANDARDE
5.1. Serviciile de proiectare prestate în baza contractului vor respecta standardele stabilite de către Beneficiar în cerințele caietului de sarcini.
5.2. Când nu este menţionat nici un standard sau reglementare aplicabilă, se vor respecta standardele sau alte reglementări autorizate în Republica Moldova.

6. RESPONSABILITĂŢILE BENEFICIARULUI
6.1. Beneficiarul are obligaţia de a pune la dispoziţia Prestatorului orice facilităţi şi/sau informaţii pe care acesta le consideră necesare pentru îndeplinirea contractului. 
6.2. Beneficiarul pe parcursul derularii contractului de achizitie publică are obligația de a se implica activ prin reprezentanții săi pentru a rezolva toate problemele ce pot apărea pe întreaga durată a prestării serviciilor care sunt în responsabilitatea Beneficiarului și de care depind îndeplinirea obligațiilor contractuale ale Prestatorului. 
6.3. Beneficiarul are obligația de a furniza Prestatorului toate autorizațiile și avizele pe care le deține, conform prevederilor legale, dacă nu s-a prevăzut altfel în caietul de sarcini. 
6.4. Beneficiarul va asigura asistența, dacă este cazul, pentru obținerea de către Prestator a oricăror acorduri, avize și autorizații sau aprobări necesare potrivit actelor normative, în scopul îndeplinirii prevederilor contractului.  



7. RESPONSABILITĂŢILE PRESTATORULUI
7.1. Prestatorul are obligaţia de a presta, în condițiile legislației, serviciile prevăzute în contract cu profesionalismul şi promptitudinea cuvenite angajamentului asumat, fără erori sau omisiuni ale proiectului care să genereze ulterior lucrări suplimentare ce nu au caracter de imprevizibilitate și care pot leza obligațiile financiare ale Beneficiarului; 
7.2. Prestatorul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. 
7.2. Prestatorul este pe deplin responsabil pentru prestarea serviciilor în conformitate cu contractul de prestare convenit. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
7.3. Asumându-şi toate responsabilităţile ce decurg din conţinutul contractului cât şi a prevederilor legale, Prestatorul are cel putin următoarele obligaţii şi răspunderi:
a) precizarea prin proiect a categoriei de importanţă a construcţiei;
b) asigurarea prin proiecte şi detalii de execuţie a nivelului de calitate corespunzător cerinţelor, cu respectarea reglementărilor tehnice şi a clauzelor contractuale; 
c) soluţionarea neconformităţilor şi neconcordanţelor semnalate de către specialiştii verificatori de proiecte atestaţi, suportând cheltuielile de verificare repetată, în caz de primire a avizului negativ; 
d) elaborarea caietelor de sarcini, a instrucţiunilor tehnice privind execuţia lucrărilor, exploatarea, întreţinerea şi reparaţiile, precum şi, după caz, a proiectelor de urmărire privind comportarea în timp a construcţiilor precum și documentaţia privind postutilizarea construcţiilor dacă s-a stabilit astfel;
e) stabilirea, prin proiect, a fazelor de execuţie determinate pentru lucrările aferente cerinţelor şi participarea pe şantier la verificările de calitate legate de acestea; 
f) stabilirea modului de tratare a defectelor apărute în execuţie, din vina proiectantului, la construcţiile la care trebuie să asigure nivelul de calitate corespunzător cerinţelor, precum şi urmărirea aplicării pe şantier a soluţiilor adoptate, după însuşirea acestora de către specialişti verificatori de proiecte atestaţi, la cererea Beneficiarului; 
g) participarea la întocmirea cărţii tehnice a construcţiei şi la recepţia lucrărilor executate; 
h) asigurarea asistenţei tehnice, conform clauzelor contractuale, pentru proiectele elaborate, pe perioada execuţiei construcţiilor sau a lucrărilor de intervenţie la construcţiile existente;
i) asigurarea participării obligatorii a proiectantului coordonator de proiect şi, după caz, a proiectanţilor pe specialităţi la toate fazele de execuţie stabilite prin proiect şi la recepţia lucrărilor.
7.4. Prestatorul va respecta prevederile prezentului contract, asumându-şi toate responsabilităţile și garanțiile ce decurg atât din conţinutul contractului cât şi a prevederilor actelor normative. 
7.5. Prestatorul va depune diligenţa necesară şi va acţiona cu promptitudine pentru a da curs solicitărilor transmise de Beneficiar, care decurg din natura prezentului contract, inclusiv, dar fără a se limita la obligația ce îi revine de a răspunde la solicitările de clarificare ale Beneficiarului. Termenele de răspuns la solicitări nu vor depăși  5  zile lucrătoare.
7.6. Prestatorul are obligația de a actualiza devizul general întocmit la faza de proiectare, ori de câte ori este nevoie, în conformitate cu prevederile legale privind etapele de elaborare şi conţinutul-cadru al documentaţiilor aferente obiectivelor/proiectelor de investiţii finanţate din fonduri publice, fără costuri suplimentare în sarcina Beneficiarului.
7.7. În perioada de execuţie a lucrărilor, Prestatorul va transmite Beneficiarului rapoarte de activitate privind serviciile de asistenţă tehnică prestate (dacă este cazul). Înainte de recepţia la terminarea lucrărilor, Prestatorul va transmite Beneficiarului raportul la terminarea lucrărilor privind asistenţa tehnică acordată pe parcursul execuţiei lucrărilor şi va prezenta în faţa comisiei de recepţie punctul de vedere privind execuţia lucrărilor. La recepţia finală, Prestatorul va transmite Beneficiarului  raportul final privind asistenţa tehnică acordată în perioada de garanţie, dacă este cazul.
7.8. Proiectul va respecta prevederile reglementărilor tehnice și actelor normative referitoare la proiectarea și execuția lucrărilor și alte standarde menționate în caietul de sarcini. Actele normative vor fi cele în vigoare la data proiectării. 

8. RECEPŢIE ŞI VERIFICĂRI 
8.1. Beneficiarul are obligaţia de a verifica modul de prestare a serviciilor şi furnizare a documentelor pentru a stabili conformitatea lor cu actele normative și cu prevederile prezentului contract. 
8.2. Beneficiarul are dreptul de a verifica periodic modul de prestare a serviciilor și documentele pe parcursul furnizarii/întocmirii acestora pentru a stabili conformitatea lor cu cerințele din caietul de sarcini/documentația de atribuire. Verificările efectuate periodic, vor fi în concordanță cu graficul convenit, după caz. Acestea se pot numi verificări de parcurs și se vor concretiza prin întocmirea unui proces-verbal în care se va menționa rezultatul verificărilor inclusiv eventuale recomandări. 
8.3. În cazul în care reprezentanţii Beneficiarului însărcinaţi cu verificările conform punctului 8.2. de mai sus constată că serviciile nu au fost prestate şi/sau documentele nu au fost furnizate în conformitate cu solicitările Beneficiarului şi prevederile contractului, vor consemna aspectele semnalate în procesul-verbal menţionat la punctul 8.2 şi îl vor notifica în mod corespunzător pe Prestator stabilind inclusiv termenul acordat pentru remedieri. 
8.4. Verificarea finală și recepția proiectului se vor face ulterior verificării de conformitate prevăzută la punctul 8.2 și verificării tehnice conform punctului 8.1, în cadrul unui consiliu tehnico-economic al Beneficiarului care se va organiza nu mai târziu de 30 de zile de la data convenită prin contract pentru predarea proiectului de către prestator în forma stabilită. În intervalul de la data predării proiectului și până la data intrunirii comisiei, Beneficiarul va realiza verificarea de conformitate, formulând întrebări de clarificare transmise în scris Prestatorului.
8.5. Consiliul tehnico-economic va stabili dacă proiectul este admisibil, admisibil cu obiecțiuni sau inadmisibil și va da un aviz în acest sens, iar Beneficiarul va aviza, va amâna avizarea și va da un termen rezonabil pentru completarea/corectarea documentației sau va respinge proiectul în condițiile prevăzute în contract. 
8.6. Procesul-verbal de recepție nu il va exonera pe Prestator de raspunderea pentru viciile de executie cauzate de realizarea necorespunzătoare a documentatiei de către acesta. 

9. DERULARE
9.1. Prestatorul are obligaţia de a începe prestarea serviciilor la data/datele notificate pentru fiecare fază de proiectare, după caz, de către Beneficiar cu privire la începerea activităţii, în conformitate cu graficul convenit și anexat. 
9.2. Serviciile prestate în baza contractului trebuie finalizate în termenul convenit de părţi, conform punctului 3 din prezentul contract. 
9.3. Cu excepţia prevederilor de la punctul 10, o întarziere în îndeplinirea contractului dă dreptul Beneficiarului de a solicita penalităţi Prestatorului potrivit prevederilor punctului 15.

10. JUSTIFICAREA DATORITĂ UNUI IMPEDIMENT
10.1. Părţile sunt exonerate de răspundere pentru neîndeplinirea parţială sau integrală a obligaţiilor conform prezentului contract, dacă aceasta este cauzată de producerea unor impedimente înafara controlului părților (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).
10.2. Partea care invocă apariția impedimentului înafara controlului este obligată să informeze imediat (dar nu mai târziu de 5 zile) cealaltă Parte despre survenirea circumstanţelor, dar și despre efectele acestora asupra executării contractului. 
10.3. Survenirea circumstanţelor impedimentului, momentul declanşării şi termenul de acţiune trebuie să fie confirmate printr-un certificat, eliberat în mod corespunzător de către organul competent din ţara Părţii care invocă asemenea circumstanţe.  
11. MODIFICĂRI
Modificarea contractului de achiziţie publică, în cursul perioadei sale de valabilitate, se va efectua conform prevederilor actelor normative cu incidenţă în domeniul achiziţiilor publice, prin acord adiţional la prezentul contract.

12. AJUSTAREA PREŢULUI CONTRACTULUI
Ajustarea prețului contractului pe parcursul derulării contractului aflat în perioada sa de valabilitate, se va efectua conform prevederilor actelor normative aplicabile în domeniul achiziţiilor publice.

13. CONDIŢIILE DE PREDARE-PRIMIRE
Serviciile de proiectare se consideră predate de către Prestator şi recepţionate de către Beneficiar dacă:
a) cantitatea serviciilor de proiectare corespunde informaţiei indicate în prezentul contract; 
b) calitatea serviciilor de proiectare corespunde documentelor normative și standardelor de stat.

14. REZOLUȚIUNEA CONTRACTULUI
14.1. Rezoluțiunea contractului se poate realiza cu acordul comun al Părţilor.
14.2. Contractul poate fi rezolvit în mod unilateral în caz de:
a) refuz al Prestatorului de a presta serviciile de proiectare prevăzute în prezentul contract;         
b) nerespectare de către Prestator a termenelor de executare stabilite;
c) nerespectare de către Beneficiar a termenelor de plată a serviciilor;
d) nesatisfacerea de către una dintre Părţi a pretenţiilor înaintate conform prezentului contract;
e) contractantul se afla, la momentul atribuirii lui, în una dintre situațiile care ar fi determinat excluderea sa din procedura de atribuire potrivit art. 19 al Legii nr. 131/2015 privind achizițiile publice;
f) contractul a făcut obiectul unei modificări substanțiale care necesită o nouă procedură de achiziție publică în conformitate cu art. 76 al Legii nr. 131/2015 privind achizițiile publice;
g) contractul nu urma să fie atribuit contractantului respectiv, avînd în vedere o încălcare gravă a obligaţiilor ce rezultă din Legea nr. 131/2015 privind achizițiile publice și/sau tratatele internaţionale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.
14.3. Partea iniţiatoare a rezoluțiunii contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.
14.4. Partea înştiinţată este obligată să răspundă în decurs de  5 zile lucrătoare de la primirea notificării, după expirarea acestui termen contractul se consideră încetat de drept.

15. RECLAMAŢII ŞI SANCŢIUNI
15.1. Reclamaţiile privind cantitatea serviciilor de proiectare prestate sunt înaintate Prestatorului la momentul recepţionării acestora sau nu mai târziu de 10 zile de la data recepționării, fiind confirmate printr-un act întocmit în comun cu reprezentantul Prestatorului.
15.2. Pretenţiile privind calitatea serviciilor de proiectare prestate sunt înaintate Prestatorului în termen de 10 zile de la depistarea deficienţelor de calitate, confirmate prin prescripțiile Beneficiarului și a specialiştilor verificatori de proiecte atestaţi.
15.3. Prestatorul este obligat să examineze pretenţiile înaintate, în termen de 5 zile de la data primirii acestora şi să comunice, în scris, Beneficiarului despre decizia luată.
15.4. În caz de recunoaştere a pretenţiilor, Prestatorul este obligat, în termen  restrâns, să le înlăture potrivit cerinţelor contractului. 
15.5. Prestatorul poartă răspundere pentru calitatea serviciilor de proiectare în limitele stabilite, inclusiv pentru viciile ascunse.
15.6. Pentru refuzul de a presta serviciile de proiectare prevăzute în prezentul contract, Prestatorul suportă o penalitate în valoare de  5 % din suma totală a contractului, în conformitate cu prevederile Codului civil al Republicii Moldova nr. 1107/2002. 
15.7. Pentru prestarea cu întârziere a serviciilor de proiectare, Prestatorul suportă plata despăgubirii în valoare de 0,1 % din suma serviciilor neexecutate, pentru fiecare zi de întârziere, dar nu mai mult de 5 % din suma totală a prezentului contract, în conformitate cu prevederile Codului Civil al Republicii Moldova nr. 1107/2002. Penalitățile se calculează de la sfârșitul termenului stabilit (fără a include acest termen) până la data predării (inclusiv) stabilită în grafic, în conformitate cu actele de predare-primire a serviciilor. Beneficiarul are dreptul să deducă penalitățile calculate din orice plăți efectuate către Prestator, în conformitate cu actele normative, notificând Prestatorul în scris cu privire la deducerea acestor penalități și modul de calcul.
15.8.  În cazul în care Beneficiarul, din vina sa exclusivă, nu își onorează obligația de plată a facturii în termenul prevăzut la punctul 4.3., Prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile Legii nr. 66/2025 privind combaterea întârzierii în executarea obligațiilor de plată în temeiul contractelor încheiate între profesionaliști sau între profesioniști și autoritățile publice.

16. GARANŢIA DE BUNĂ EXECUŢIE A CONTRACTULUI DE SERVICII 
16.1. Prestatorul va furniza Beneficiarului, în termen de 5 zile lucrătoare de la data semnării contractului, o garanţie de bună execuţie constituită conform actelor normative, pentru realizarea corespunzătoare a contractului, în cuantumul solicitat în anunțul de participare.
16.2. În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.
16.3. În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză, raportat la restul rămas de executat.
16.4. Prestatorul se va asigura că garanția de bună execuție este valabilă și în vigoare până la finalizarea prestării serviciilor.
16.5. Dacă termenii garanției de bună execuție specifică data de expirare a acesteia, cu 20 de zile înainte de data de expirare a garanției, prestatorul va prelungi valabilitatea garanției de bună execuție până la finalizarea când serviciile așa cum au fost ele solicitate prin caietul de sarcini.
16.6. Cuantumul garanţiei de bună execuţie a contractului de servicii reprezintă 5 %  din valoarea, de deviz a contractului de achiziţii publice, şi se va constitui astfel: 
a) prin virament bancar sau printr-un instrument de garantare emis în condiţiile legii de o societate bancară, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Beneficiarului, pe baza declaraţiei acestuia cu privire la culpa persoanei garantate, sau
b) în termen de 5 zile de la semnarea contractului părţile vor conveni ca garanţia de bună execuție să se constituie prin reţineri succesive din sumele datorate Prestatorului pentru facturi parțiale. În acest caz se va deschide un cont disponibil distinct. Suma inițială care se va depune de către Prestator în contul de disponibil distinct nu trebuie sa fie mai mică de 0,5% din valoarea de deviz a contractului. 
16.7. Restituirea garanţiei de bună execuţie a contractului se va face în conformitate cu actele normative. 
16.8. Beneficiarul va executa garanţia de bună execuţie, în eventualitatea în care: 
(a) oricând pe parcursul îndeplinirii contractului, în limita prejudiciului creat, în cazul în care Prestatorul nu îşi îndeplineşte obligaţiile asumate prin contract. Anterior emiterii unei pretenţii asupra garanţiei de bună execuţie, Beneficiarul are obligaţia de a notifica pretenţia Prestatorului cât şi emitentului instrumentului de garantare precizând obligaţiile care nu au fost respectate, cât şi modul de calcul al prejudiciului;
(b) Prestatorul nu reuşeşte să prelungească valabilitatea garanţiei de bună execuţie, aşa cum este prevăzut la punctul 16.5., situaţie în care Benefiaciarul poate revendica întreaga valoare a garanţiei de bună execuţie.

17. DREPTURI DE PROPRIETATE INTELECTUALĂ
Prestatorul are obligaţia să despăgubească Beneficiarul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate;
b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini.

18. REZILIEREA CONTRACTULUI
18.1. Prestatorul poate cere rezilierea contractului, dacă: 
a) Beneficiarul nu-şi îndeplineşte o obligaţie care este în sarcina sa şi prin aceasta pune Prestatorul în situaţia de a nu putea presta serviciile; 
b) Beneficiarul nu onorează o plată scadentă mai mult de 3 luni; 
c) Beneficiarul notifică Prestatorul că  datorită unor conjuncturi economice din motive neimputabile Beneficiarului, este în imposibilitate de a continua îndeplinirea obligaţiunilor contractuale. 
18.2. Beneficiarul poate cere rezoluțiunea contractului, dacă: 
a) Prestatorul se află în incapacitate de plată, lichidare sau bunurile acestuia sunt sub sechestru;
b) Prestatorul nu începe serviciile fără să aibă un motiv justificat, în termenul stabilit de la primirea dispoziţiei scrise de începere a serviciilor; 
c) Prestatorul nu furnizează/menține garanția de bună execuție în condițiile solicitate prin prezentul contract;
d) Prestatorul notifică Beneficiarul că datorită unor conjuncturi economice din motive neimputabile Prestatorului, este în imposibilitate de a continua îndeplinirea obligaţiunilor contractuale. 
18.3. Contractul poate fi reziliat cu efecte depline, după acordarea unui preaviz de 15 zile. Dacă înainte de expirarea termenului de preaviz, situațiile invocate ca motiv al rezilierii sunt remediate, înștiințarea încetează să aibă efect, iar partea solicitantă nu va mai fi îndreptățită să rezilieze contractul.
18.4. Contractul se consideră rezolvit, dacă partea contractantă va comunica în scris celeilalte părţi contractante în termen de 15 zile motivele indicate la punctele 18.1. şi 18.2. din prezentul contract.  18.5. Cazuri specifice de încetare a contractului de achiziţii publice:
Beneficiarul are dreptul de a rezolvi unilateral un contract de achiziţii publice în perioada de valabilitate a acestuia în una dintre următoarele situaţii:
a) contractantul se afla, la momentul atribuirii lui, în una dintre situaţiile care ar fi determinat excluderea sa din procedura de atribuire potrivit art. 19 al Legii nr. 131/2015 privind achizițiile publice;
b) contractul a făcut obiectul unei modificări substanțiale care necesita o nouă procedură de achiziție publică în conformitate cu art. 76 al Legii nr. 131/2015 privind achizițiile publice;
c) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor ce rezultă din Legea nr. 131/2015 priviind achizițiile publice și/sau tratatele internaţionale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.



19. DISPOZIŢII FINALE
19.1. Litigiile ce ar putea rezulta din prezentul contract vor fi soluţionate de către Părţi pe cale amiabilă. În caz contrar, ele vor fi transmise spre examinare în instanţa de judecată competentă, conform legislaţiei Republicii Moldova.
19.2. De la data semnării prezentului contract, toate negocierile purtate şi documentele  perfectate anterior, îşi pierd valabilitatea.
19.3. Părţile contractante au dreptul, pe durata îndeplinirii și valabilității contractului să convină asupra modificării clauzelor contractului, prin acord adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului. Modificările şi completările la prezentul contract sunt valabile doar în cazul în care au fost perfectate în scris şi au fost semnate de ambele Părţi, conform actelor normative.  
19.4. Nici una dintre Părţi nu are dreptul să transmită obligaţiile şi drepturile sale stipulate în prezentul contract unor terţe persoane, fără acordul în scris al celeilalte părţi.
19.5. Prezentul contract este întocmit în două exemplare de valoare juridică egală, în limba română, câte un exemplar pentru Beneficiar și Prestator.
19.6. Prezentul contract reprezintă acordul de voinţă al ambelor părţi, se consideră semnat la data aplicării ultimei semnături de către una dintre părți, este încheiat și înregistrat (după caz) conform prevederilor legale şi intră în vigoare la data notificării Beneficiarului cu privire la începerea activităţii Prestatorului, fiind valabil până la 31 decembrie 2026.
19.7. Contractul operează valabil între parți, potrivit legii, ofertei și documentatiei de atribuire, de la data intrării sale în vigoare și până la epuizarea convențională sau legală a oricărui efect pe care îl produce.


II. PARTEA CE ȚINE DE CONDIȚIILE
   SPECIALE AL CONTRACTULUI
              (LA NECESITATE)
1.1. Prestatorul se obligă să presteze serviciile de elaborare a documentației de proiect și deviz pentru reparația spațiilor interioare a imobilului cu nr. cad. 0100214.111.05 din mun. Chișinău, str. Vl. Korolenko 2/1, cu regim de înălțime S+P+6E+ET blocul C, precum și proiectarea reparațiilor cosmetice ale încăperilor afectate în urma executării lucrărilor asupra rețelelor interioare (tavane, pardoseli, pereți, blocuri sanitare, etc), până la aducerea spațiilor la starea funcțională și estetică corespunzătoare în conformitate cu caietul de sarcini, documentația de atribuire, legislația în vigoare, actele normative și standardele aplicabile în domeniul construcțiilor și proiectării.
1.2. Toate obligațiile tehnice și operaționale ale Prestatorului sunt detaliate în caietul de sarcini și documentația de atribuire, care fac parte integrantă din Contract. Prestatorul se obligă să execute serviciile în strictă conformitate cu cerințele și sarcinile prevăzute în acestea.
1.3. Prestatorul va elabora documentația de proiect, inclusiv soluțiile tehnice și desenele de execuție, precum și documentația de deviz, respectiv formularele F1, F3, F5, F7, F8, F9 conform normativelor în vigoare, și caietul de sarcini aferent lucrărilor proiectate. Documentația va cuprinde informații scrise și desenate pe specialități după caz, studii de însoțire sau orice alte studii și documentații necesare pentru o proiectare eficientă, liste de cantități pentru fiecare specialitate în parte, întocmite conform legislației în vigoare.
1.4. Rețelele interioare ale clădirii care fac obiectul proiectării sunt următoarele: sistemul de încălzire, inclusiv nodul elevator (punct termic) este amplasat în subsolul blocului B spre blocul C, Sistemul de ventilare și condiționare, Instalațiile electrice interioare, Rețelele interioare de alimentare cu apa și canalizare.
1.5. Reparațiile cosmetice ale încăperilor, necesare în urma executării lucrărilor asupra rețelelor interioare, vor include, după caz: demontarea și înlocuirea pardoselii existente cu linoleum nou, rezistent la uzură și adecvat spațiilor cu destinație de laborator, pregătirea și vopsirea pereților, pregătirea și vopsirea tavanelor, renovarea blocurilor sanitare, alte lucrări conexe necesare pentru readucerea încăperilor la o stare funcțională și estetică corespunzătoare după executarea lucrărilor asupra rețelelor interioare.
1.6.  Prestatorul va fi responsabil pentru realizarea următoarelor sarcini:
a) executarea lucrărilor de măsurare;
b) elaborarea proiectului ținânt cont de construcțiile și rețelele existente, normativele în construcție și în strictă conformitate cu cerințele ecologice, sanitare și antiincendiare;
c) proiectarea rețelelor interioare și reparațiilor cosmetice în concordanță cu cerințele și observațiile autorității contractante, în perioada de realizare a documentului tehnic;
d) elaborarea documentației de deviz F1, F3, F5, F7, F8, F9 și a caietului de sarcini, care vor include liste de cantități de lucrări, specificații de materiale și echipamente și valoarea totală a cheltuielilor cu detaliere;
e) verificarea și expertizarea documentației de proiect și deviz;
f) acordarea suportului autorității contractante, la solicitare, în etapa de clarificări din cadrul procedurii de achiziție viitoare a lucrărilor, pentru aspectele ce țin de documentația de proiect și specificațiile tehnice elaborate;
1.7. Prestatorul va presta serviciile prin personal calificat și specialiști atestați conform cadrului normativ. La solicitarea Beneficiarului, Prestatorul va prezenta documentele justificative corespunzătoare.
1.8. Prestatorul este obligat să păstreze confidențialitatea informațiilor și documentelor puse la dispoziție de Beneficiar și să nu le transmită unor terți fără acordul scris al Beneficiarului.
1.9. Prestatorul cesionează Beneficiarului, cu titlu exclusiv și pentru întreaga durată de protecție prevăzută de lege, toate drepturile patrimoniale asupra documentației de proiect și deviz elaborate în baza prezentului contract, în conformitate cu prevederile Legii nr. 139/2010 privind dreptul de autor și drepturile conexe. Cesiunea cuprinde, fără a se limita la: dreptul de a utiliza, reproduce, modifica, completa, actualiza și adapta documentația, precum și dreptul de a o pune la dispoziția terților în cadrul procedurii de achiziție publică a lucrărilor de execuție și a oricăror lucrări ulterioare de întreținere, reparație sau reamenajare a imobilului. Contravaloarea cesiunii este inclusă în prețul contractului stabilit la pct. 4.2 din Partea Generală, Prestatorul neavând dreptul la remunerații suplimentare. Dreptul moral de paternitate al autorului se păstrează conform legii.
1.10. Documentația de proiect și deviz se predă Beneficiarului în volum de 3 (trei) exemplare pe suport de hârtie, semnate și ștampilate, precum și în format electronic, după cum urmează: a) desenele, planurile și soluțiile tehnice – în format editabil DWG/DXF și în format PDF; b) documentația de deviz, listele de cantități și specificațiile de materiale și echipamente – în format editabil XLSX și în format PDF; c) memoriile și documentația scrisă – în format editabil DOCX și în format PDF. Predarea exclusiv în format needitabil nu constituie predare conformă în sensul pct. 3.4 din Partea Generală.
1.11. Prestatorul garantează calitatea documentației de proiect și deviz și răspunde pentru viciile ascunse ale acesteia, inclusiv pentru erorile ori omisiunile care generează lucrări suplimentare sau depășiri de cost la faza de execuție, pe toată durata de execuție a lucrărilor proiectate și pe perioada de garanție a acestora. La constatarea unui viciu imputabil Prestatorului, acesta este obligat să refacă ori să completeze documentația pe cheltuiala proprie, în termenul stabilit de Beneficiar, fără costuri suplimentare pentru Beneficiar. Prezenta clauză se corelează cu pct. 7.1 și 15.5 din Partea Generală.
1.12. Verificarea și expertizarea documentației de proiect și deviz se asigură de către Prestator prin specialiști verificatori de proiecte atestați, independenți de echipa de proiectare, pe cheltuiala Prestatorului. Documentația se predă însoțită de raportul/avizul de verificare. În cazul unui aviz negativ, Prestatorul suportă cheltuielile de verificare repetată și remediază documentația fără costuri suplimentare pentru Beneficiar, în conformitate cu pct. 7.3 lit. c) din Partea Generală.
1.13. În vederea executării lucrărilor de măsurare și a activităților ce necesită prezența la fața locului, Beneficiarul asigură accesul personalului Prestatorului în incinta imobilului în baza unei liste nominale prezentate în prealabil de Prestator. Accesul se realizează în zilele și intervalele orare stabilite de Beneficiar, sub coordonarea unui reprezentant al acestuia și cu respectarea regimului intern de securitate și confidențialitate al Agenției. Prestatorul răspunde pentru respectarea acestor cerințe de către personalul său și pentru păstrarea confidențialității oricăror informații la care are acces cu ocazia deplasărilor, în completarea obligației prevăzute la pct. 1.8.

